|  |  |  |  |
| --- | --- | --- | --- |
| ***Համարը*** | N 672-Ն | ***Տեսակը*** | Ինկորպորացիա |
| ***Տիպը*** | Որոշում | ***Կարգավիճակը*** | Գործում է |
| ***Սկզբնաղբյուրը*** | ԼՂՀՊՏ 2015.10.23/19(286) | ***Ընդունման վայրը*** | Ստեփանակերտ |
| ***Ընդունող մարմինը*** | ԼՂՀ կառավարություն | ***Ընդունման ամսաթիվը*** | 15.10.2015 |
| ***Ստորագրող մարմինը*** | ԼՂՀ Վարչապետ | ***Ստորագրման ամսաթիվը*** | 15.10.2015 |
| ***Վավերացնող մարմինը*** |   | ***Վավերացման ամսաթիվը*** |   |
| ***Ուժի մեջ մտնելու ամսաթիվը*** | 26.10.2015 | ***Ուժը կորցնելու ամսաթիվը*** |   |

 **Ծանուցում**

|  |
| --- |
| Սույն որոշման գործողությունը տարածվում է 2015 թվականի սեպտեմբերի 1-ից հետո ծագած հարաբերությունների վրա: |

 **Փոփոխողներ և ինկորպորացիաներ**

|  |
| --- |
| **ԼՂՀ ԿԱՌԱՎԱՐՈՒԹՅԱՆ ՈՐՈՇՈՒՄԸ ՊԵՏԱԿԱՆ ԾՐԱԳՐԻ ՇՐՋԱՆԱԿՆԵՐՈՒՄ ԲՆԱԿԵԼԻ ՇԻՆՈՒԹՅՈՒՆՆԵՐԻ ՎԵՐԱԿԱՌՈՒՑՄԱՆ ՀԵՏԵՎԱՆՔՈՎ ՎԱՐՁԱԿԱԼԱԿԱՆ ՀԻՄՈՒՆՔՆԵՐՈՎ ԲՆԱԿՎՈՂ ԸՆՏԱՆԻՔՆԵՐԻՆ ԲՆԱԿԱՐԱՆ ՎԱՐՁԱԿԱԼԵԼՈՒ ՆՊԱՏԱԿՈՎ ՖԻՆԱՆՍԱԿԱՆ ՕԳՆՈՒԹՅԱՆ ՏՐԱՄԱԴՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ** |

|  |
| --- |
|   |
| **ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ** **Ո Ր Ո Շ ՈՒ Մ**

|  |  |
| --- | --- |
| 15 հոկտեմբերի 2015թ. | N 672-Ն |

ք.Ստեփանակերտ **ՊԵՏԱԿԱՆ ԾՐԱԳՐԻ ՇՐՋԱՆԱԿՆԵՐՈՒՄ ԲՆԱԿԵԼԻ ՇԻՆՈՒԹՅՈՒՆՆԵՐԻ ՎԵՐԱԿԱՌՈՒՑՄԱՆ ՀԵՏԵՎԱՆՔՈՎ ՎԱՐՁԱԿԱԼԱԿԱՆ ՀԻՄՈՒՆՔՆԵՐՈՎ ԲՆԱԿՎՈՂ ԸՆՏԱՆԻՔՆԵՐԻՆ ԲՆԱԿԱՐԱՆ ՎԱՐՁԱԿԱԼԵԼՈՒ ՆՊԱՏԱԿՈՎ ՖԻՆԱՆՍԱԿԱՆ ՕԳՆՈՒԹՅԱՆ ՏՐԱՄԱԴՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**«Իրավական ակտերի մասին» Լեռնային Ղարաբաղի Հանրապետության օրենքի 13-րդ հոդվածին համապատասխան՝ Լեռնային Ղարաբաղի Հանրապետության կառավարությունը **ո ր ո շ ու մ է.**1. Սահմանել՝ պետական ծրագրի շրջանակներում բնակելի շինությունների վերակառուցման հետևանքով վարձակալական հիմունքներով բնակվող ընտանիքներին բնակարան վարձակալելու նպատակով ֆինանսական օգնության տրամադրման կարգը` համաձայն հավելվածի:2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից, և դրա գործողությունը տարածվում է 2015 թվականի սեպտեմբերի 1-ից հետո ծագած հարաբերությունների վրա:

|  |  |
| --- | --- |
| **ԼԵՌՆԱՅԻՆ ՂԱՐԱԲԱՂԻ****ՀԱՆՐԱՊԵՏՈՒԹՅԱՆ ՎԱՐՉԱՊԵՏ** | **Ա. ՀԱՐՈՒԹՅՈՒՆՅԱՆ** |

|  |  |
| --- | --- |
|   | ՀավելվածԼեռնային ՂարաբաղիՀանրապետության կառավարության2015 թվականի հոկտեմբերի 15-ի N 672-Ն որոշման |

 **Կ Ա Ր Գ****ՊԵՏԱԿԱՆ ԾՐԱԳՐԻ ՇՐՋԱՆԱԿՆԵՐՈՒՄ ԲՆԱԿԵԼԻ ՇԻՆՈՒԹՅՈՒՆՆԵՐԻ ՎԵՐԱԿԱՌՈՒՑՄԱՆ ՀԵՏԵՎԱՆՔՈՎ ՎԱՐՁԱԿԱԼԱԿԱՆ ՀԻՄՈՒՆՔՆԵՐՈՎ ԲՆԱԿՎՈՂ ԸՆՏԱՆԻՔՆԵՐԻՆ ԲՆԱԿԱՐԱՆ ՎԱՐՁԱԿԱԼԵԼՈՒ ՆՊԱՏԱԿՈՎ ՖԻՆԱՆՍԱԿԱՆ ՕԳՆՈՒԹՅԱՆ ՏՐԱՄԱԴՐՄԱՆ ՍԱՀՄԱՆՄԱՆ** 1. Սույն կարգով կարգավորվում են պետական ծրագրի շրջանակներում բնակելի շինությունների վերակառուցման հետևանքով վարձակալական հիմունքներով բնակվող ընտանիքներին բնակարան վարձակալելու նպատակով ֆինանսական օգնության տրամադրման հետ կապված հարաբերությունները:2. Սույն կարգի իմաստով շահառու է հանդիսանում պետական ծրագրի շրջանակներում բնակելի շինությունների վերակառուցման հետևանքով վարձակալական հիմունքներով բնակվող ընտանիքը:3. Սույն կարգի համաձայն վարձակալած բնակելի տարածության դիմաց ֆինանսական օգնություն ստանալու իրավունք ունեն այն ընտանիքները, որոնք հաշվառված և բնակվում են տվյալ բնակելի շենքում և բնակարանի վերակառուցման հետևանքով բնակվում են վարձակալական հիմունքներով:4. Բնակելի տարածության վարձակալության դիմաց ընտանիքին տրամադրվող ֆինանսական օգնության չափը որոշվում է բնակելի տարածության վարձակալության պայմանագրին համապատասխան, սակայն ոչ ավելի, քան 80 000 ՀՀ դրամը: Բնակելի տարածության վարձակալության դիմաց ֆինանսական օգնությունը վճարվում է յուրաքանչյուր ամիս:5. Ֆինանսական օգնության չափը կարող է փոխվել պայմանավորված բնակելի տարածության վարձակալության պայմանագրի էական պայմանների փոփոխման հետ, որը սակայն չի կարող գերազանցել սույն կարգի 4-րդ կետում սահմանված չափը:6. Սույն կարգի համաձայն ընտանիքին բնակելի տարածության վարձակալության դիմաց ֆինանսական օգնությունը վճարում է Արցախի Հանրապետության աշխատանքի, սոցիալական հարցերի և վերաբնակեցման նախարարությունը (այսուհետ` լիազոր մարմին)` այդ նպատակի համար Լեռնային Ղարաբաղի Հանրապետության պետական բյուջեից հատկացված միջոցների հաշվին:***(6-րդ կետը փոփ. 06.11.2017 N 121-Ն)***7. Ընտանիքին բնակելի տարածության վարձակալության դիմաց ֆինանսական օգնության տրամադրման գործընթացն ապահովում է լիազոր մարմնի աշխատակազմի բնակարանային հարցերի վարչությունը:***(7-րդ կետը խմբ. 06.11.2017 N 121-Ն)***8. Տվյալ իրավահարաբերություններում շահառու ընտանիքի անունից հանդես է գալիս ընտանիքի՝ սույն կարգի իմաստով բնակելի տարածության վարձակալության պայմանագիր կնքած անդամը:9. Բնակելի տարածության վարձակալության դիմաց ֆինանսական օգնություն ստանալու համար շահառուն լիազոր մարմնին ներկայացնում է համապատասխան դիմում:***(9-րդ կետը փոփ. 06.11.2017 N 121-Ն)***10. Բնակելի տարածության վարձակալության դիմաց ֆինանսական օգնության վերաբերյալ դիմումները լիազոր մարմինը ուսումնասիրում է դրանք մուտքագրվելուց հետո տասնօրյա ժամկետում:***(10-րդ կետը փոփ. 06.11.2017 N 121-Ն)***11. ***(կետն ուժը կորցրել է 06.11.2017 N 121-Ն)***12. Լիազոր մարմինը յուրաքանչյուր ամսվա արդյունքներով մինչև հաջորդող ամսվա 10-ը Լեռնային Ղարաբաղի Հանրապետության ֆինանսների նախարարություն է ներկայացնում ֆինանսավորման հայտ-պահանջագիր:13. Լեռնային Ղարաբաղի Հանրապետության օրենսդրությանը համապատասխան՝ ֆինանսական օգնություն ստանալու իրավունք ձեռքբերելու պահից սկսած յուրաքանչյուր ամիս լիազոր մարմինը ուսումնասիրում է սույն կարգում նշված ընտանիքների բնակարանային պայմանները, որի արդյունքներով շարունակվում է ֆինանսական օգնության տրամադրումը:***(13-րդ կետը փոփ. 06.11.2017 N 121-Ն)***14. Անկախ վարձակալության պայմանագրի գործողության ժամկետից բնակելի տարածության վարձակալության դիմաց ֆինանսական օգնությունը վճարվում է մինչև շահառուի սույն կարգի իմաստով բնակտարածքով ապահովումը:

|  |  |
| --- | --- |
| **ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ****ԿԱՌԱՎԱՐՈՒԹՅԱՆ ԱՇԽԱՏԱԿԱԶՄԻ****ՂԵԿԱՎԱՐ-ՆԱԽԱՐԱՐ** | **Լ. ԳՐԻԳՈՐՅԱՆ** |

 |